13 Topollo e ile ya lefša bjang? Letšatšing la bo-14 la kgwedi ya Sejuda ya Nisani ka 33 C.E., Modimo o ile a dumelela Morwa wa gagwe yo a phethagetšego le yo a se nago sebe gore a bolawe. Ka go rialo Jesu o ile a neela bophelo bja gagwe bjo bo phethagetšego “gatee ya ba moka.” (Ba-Hebere 10:10) Letšatšing la boraro ka morago ga gore Jesu a hwe, Jehofa o ile a mo tsošetša gape bophelong bja moya. Kua legodimong, Jesu o ile a iša go Modimo mohola wa bophelo bja gagwe bjo bo phethagetšego bjo bo neetšwego e le topollo bakeng sa bana ba Adama. (Ba-Hebere 9:24) Jehofa o ile a amogela mohola wa sehlabelo sa Jesu e le topollo yeo e nyakegago bakeng sa go phološa batho bokgobeng bjo bo išago sebeng le lehung.—Ba-Roma 3:23, 24. Sekai sa ga Ahabe se re ruta eng malebana le go itshokela go swabisiwa? (1 Dikg. 21:4; Bar. 5:3-5)